ইবনে কুদামাহ
ইবনে কুদামাহ আল-মাকদীসী মুয়াফফাক আল দ্বীন আবু মুহাম্মদ-আবদুল্লাহ বিন আহমদ বিন মুহাম্মদ (আরবি: ابن قدامة, ইবনে কুদামাহ; ১১৭৪ -জুলাই ১২২৩) যাকে প্রায়শই ইবনে কুদামাহ বা সংক্ষেপে ইবনে কুদামা নামে অভিহিত করা হয়, ছিলেন একজন সুন্নি আলেম, ফকিহ, আসারি এবং সুফি আলেম। হানবালি মাযহাবের গুরুত্বপূর্ণ রচনাসহ ফিকহ ও ধর্মীয় মতবাদের উপর অনেকগুলি গুরুত্বপূর্ণ গ্রন্থ রচনা করেছেন তিনি। ইবনে কুদামাহ মূল হানবালি মাযহাবের মধ্যে থেকেও অত্যন্ত উল্লেখযোগ্য এবং প্রভাবশালী সুফি চিন্তাবিদ হিসেবে পরিচিত ছিলেন। এই মাযহাবের মধ্যে মাত্র কয়েকজন চিন্তাবিদদের সাথে “শাইখুল ইসলাম” নামক সম্মানজনক উপাধিতে ভূষিত হন তিনি, যা সুন্নিদের সবচেয়ে মর্যাদাপূর্ণ একটি উপাধি।